Proses kanggé mlebet wonten ing Persma Junior punika boten kados seleksi pemain bal ingkang sanés.[2] Firman Utina punika dipunrekrut sasampunipun nyithak 12 gol nalika main ing salah setunggaling pertandingan wonten ing turnamen klub lokal ing Manado.[2] Pelatih Persma Manado ingkang namanipun Benny Dollo punika nggadhahi pepenginan kanggé mangertosi kaliyan striker lokal ingkang saged nyithak gol ingkang cacahipun setunggal lusin punika.[2] Sasampunipun punika, Firman lajeng mlébet dados anggotanipun Persma.[2] Sapunika Firman dados pemain ingkang misuwur wonten ing klub utawi nasional.[2] Pemain ingkang nggadhahi posisi dados gelandhang punika misuwur nggadhahi mobilitas ingkang saé, tendangan ingkang santer saha pantheng.[2] Nalika tanding kaliyan Laos wonten ing piala AFF 2010, Firman punika saged ndamel gol ingkang cacahipun kalih wonten ing gawang Laos.[2]